b"\n_START_ARTICLE_\nAleksandar Stankovic\n_START_SECTION_\nAC Horsens\n_START_PARAGRAPH_\nStankovic har i hele sin karriere spillet ungdomsfodbold i Horsens fS, og han skrev kontrakt med overbygningsklubben AC Horsens som 15-\xc3\xa5rig. Han blev officielt tilknyttet f\xc3\xb8rsteholdstruppen i sommeren 2013, men havde inden det siddet p\xc3\xa5 b\xc3\xa6nken i mange superligakampe. _NEWLINE_Aleksandar Stankovic fik sin f\xc3\xb8rste officielle kamp for AC Horsens' f\xc3\xb8rstehold den 28. august 2013, da han og resten af holdet spillede sig videre i DBU-pokalen med en 1-3-sejr over Thisted._NEWLINE_Den 30. august 2013 skrev Stankovic under p\xc3\xa5 en 2-\xc3\xa5rig aftale med AC Horsens, nu som fuldtidsprofessionel._NEWLINE_Han fik sin f\xc3\xb8rste 1. divisionskamp den 19. oktober 2014, da han sammen med holdet besejrede AB 3-1 p\xc3\xa5 Casa Arena.\n_START_SECTION_\nJammerbugt FC\n_START_PARAGRAPH_\nEfter udl\xc3\xb8bet af kontrakten i sommeren 2015 valgte Aleksandar Stankovic at forlade AC Horsens og brugte meget af sommeren p\xc3\xa5 at finde en ny klub. Den 18. september 2015 skiftede han til Jammerbugt p\xc3\xa5 en fri transfer.\n_START_SECTION_\nFC Fredericia\n_START_PARAGRAPH_\nI sommeren 2016 var Stankovic til pr\xc3\xb8vetr\xc3\xa6ning i FC Fredericia, og det medf\xc3\xb8rte, at han skiftede fra Jammerbugt FC til FC Fredericia p\xc3\xa5 en et\xc3\xa5rig kontrakt._NEWLINE_Han stoppede i klubben i juli 2017 efter interne stridigheder, idet tr\xc3\xa6neren havde valgt nyindk\xc3\xb8bte Alexander Nybo som keeper i premierekampen i 2017-18-s\xc3\xa6sonen i 1. division.\n_START_SECTION_\nOdder IGF\n_START_PARAGRAPH_\nEfter bruddet med FC Fredericia skrev Stankovic kontrakt for efter\xc3\xa5ret 2017 med Odder IGF. Han fik debut ganske f\xc3\xa5 dage efter sin ankomst mod Kjellerup IF.\n_START_SECTION_\nSkive IK\n_START_PARAGRAPH_\nKort tid inden vintertransfervinduet lukkede, valgte Stankovic den 29. januar 2018 at skrive under p\xc3\xa5 en halv\xc3\xa5rig kontrakt g\xc3\xa6ldende frem til sommeren 2018 med Skive IK. Dermed varede hans ophold i Odder IGF kun et halvt \xc3\xa5r, hvor han n\xc3\xa5ede at spillede 14 kampe i ligaen.\n_START_SECTION_\nAarhus Fremad\n_START_PARAGRAPH_\nStankovic skiftede den 19. juli 2018 til 2. divisionsklubben Aarhus Fremad. I sin halve s\xc3\xa6son i klubben n\xc3\xa5ede han at spille 15 kampe.\n_START_SECTION_\nBrattvag IL\n_START_PARAGRAPH_\nI januar 2019 skiftede Stankovic til den norske klub Brattvag IL, som befandt sig i den tredjebedste norske r\xc3\xa6kke, 2. divisjon. Han skrev under p\xc3\xa5 en to\xc3\xa5rig aftale."